নিজস্ব প্রতিনিধি : আগামী শনিবার, ১৫ সেপ্টেম্বর থেকে সংযুক্ত আরবআমিরশাহিতে শুরু হচ্ছে এশিয়া কাপ। দু'বছর পর ফিরছে এই টুর্নামেন্ট। দুটো গ্রুপে ভাগ হয়ে খেলবে এশিয়া কাপের ছটা দেশ। গ্রুপ এ-তে আছে গতবারের চ্যাম্পিয়ন ভারত, পাকিস্তান ও হংকং। গ্রুপ বি-তে খেলবে শ্রীলঙ্কা, বাংলাদেশ, আফগানিস্তান। দীর্ঘদিন পর কোনও টুর্নামেন্টে মুখোমুখি হবে চিরপ্রতিদ্বন্দ্বী ভারত-পাকিস্তান। শেষবার ভারত-পাক ম্যাচ হয়েছিল গত বছর চ্যাম্পিয়ন্স ট্রফিতে। আপাতত এই টুর্নামেন্টের যাবতীয় আকর্ষণ ভারত-পাক ম্যাচকে ঘিরে। সংযুক্ত আরব আমিরশাহির দুটি ভেনু- আবুধাবি ও দুবাইয়ে বসবে এবারের এশিয়া কাপের আসর।